Nye Borgerlige har ligesom en stribe af landets største partier oprettet en erhvervsklub, som skal hjælpe partiet med at indsamle penge til det kommende folketingsvalg.

Men Pernille Vermunds parti er gået skridtet videre og har vildledt sine potentielle pengedonorer ved at rådgive virksomheder til, at de kunne trække deres støttekontingent fra i skat, hvis de overførte penge til erhvervsklubben og ikke partiet, vurderer flere skatteretseksperter.

Dermed er de politiske erhvervsklubber endnu en gang blevet brugt til at overtræde, omgå eller misinformere om partistøtte- eller skattereglerne.